Rezumatul Studiului 13 - Viaţa creştină

1. **PRIMA PROBLEMĂ: ALIMENTAŢIA. Romani 14:2-3; 1 Corinteni 8.**
	* Preoţii păgâni scoteau la vânzare carnea care a fost sacrificată idolilor.
	* Între credincioşi era o dispută legată de a consuma sau nu această carne.
	* **PROBLEMA:** Cel tare îl critica pe cel slab pentru că nu mânca din carnea sacrificată idolilor, iar cel slab era determinat să se îndoiască de credinţa sa.
	* **Cine era cel slab?** Cel care prin antecedente şi educaţie, nu putea mânca, cu conştiinţa curată, carnea sacrificată idolilor.
	* **Cine era cel tare?** Cel care credea că este un singur Dumnezeu adevărat şi că idolii sunt nimic, aşadar nu pot contamina carnea care le este oferită.
2. **A DOUA PROBLEMĂ: ZILELE DE SĂRBĂTOARE. Romani 14:6; Coloseni 2:16; Galateni 4:9-10.**
	* Unii iudei credeau că trebuie să ţină în continuare sărbătorile ceremoniale (Luna nouă, sabatele ritualice, Paştele, Cincizecimea, Ziua ispăşirii,…) şi zilele de post (lunea şi joia).
	* **PROBLEMA:** Cel slab dorea să impună păstrarea sărbătorilor şi celui tare.
	* **Cine era cel slab?** Cel care credea că trebuie să ţină în continuare toate sau unele din sărbătorile marcate de ritualurile iudaice şi tradiţie.
	* **Cine era cel tare?** Cel care credea că sărbătorile iudaice şi-au găsit împlinirea în Hristos.
3. **SOLUŢII PROPUSE DE PAVEL**
	* Cel tare nu trebuia să îl judece pe cel slab (Romani 14:4)
		+ Dumnezeu îi primeşte şi îi întăreşte pe toţi.
	* A nu judeca sau dispreţui pe nimeni (Romani 14:10-21)
		+ Dumnezeu judecă pe toţi; fiecare va da socoteală pentru el însuşi şi nu pentru alţii.
		+ Judecându-i ne transformăm într-o piedică sau o jignire pentru fraţii noştri, putând ajunge motivul pentru care fratele nostru, pentru care Hristos a murit, îşi pierde sau îşi clatină credinţa.
	* Fiecare trebuie să acţioneze după propria-i conştiinţă, fără a forţa conştiinţa altuia (Romani 14:22-23)
		+ Trebuie să ne purtăm aşa cum se cuvine.
		+ Dacă suntem greşiţi, Dumnezeu ne ajută să înţelegem aceasta atunci când va considera El oportun.
	* Să facem ceea ce-i place aproapelui nostru (Romani 15:1-3)
		+ „Fiecare din noi să placă aproapelui, în ce este bine, în vederea zidirii altora.” (Romani 15:2)
		+ Trebuie să clădim spiritual pe aproapele nostru şi să îl ajutăm în creşterea lui spre desăvârşire.

„